CELEX: 22010D0051
Language: mt
Date: 2010-04-30 00:00:00
Title: Deċiżjoni tal-Kumitat Konġunt taż-ŻEE Nru 51/2010 tat- 30 ta’ April 2010 li temenda l-Anness XIII (Trasport) u l-Anness XIV (Kompetizzjoni) tal-Ftehim taż-ŻEE

15.7.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 181/19
               
            DEĊIŻJONI TAL-KUMITAT KONĠUNT TAŻ-ŻEE
      Nru 51/2010
      tat-30 ta’ April 2010
      li temenda l-Anness XIII (Trasport) u l-Anness XIV (Kompetizzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim kien emendat permezz tad-Deċiżjoni tal-Kumitat Konġunt taż-ŻEE Nru 33/2010 tat-12 ta’ Marzu 2010 (1).
               
            
                  (2)
               
               
                  L-Anness XIV tal-Ftehim kien emendat permezz tad-Deċiżjoni tal-Kumitat Konġunt taż-ŻEE Nru 156/2006 tat-8 ta’ Diċembru 2006 (2).
               
            
                  (3)
               
               
                  Ir-Regolament tal-Kummissjoni (KE) Nru 906/2009 tat-28 ta’ Settembru 2009 dwar l-applikazzjoni tal-Artikolu 81(3) tat-Trattat għal ċerti kategoriji ta’ ftehimiet, deċiżjonijiet u prattiċi miftiehma bejn kumpaniji marittimi tal-linja (konsorzji) (3) għandu jiġi inkorporat fil-Ftehim.
               
            
                  (4)
               
               
                  Ir-Regolament tal-Kummissjoni (KE) Nru 823/2000 (4), li ġie inkorporat fil-Ftehim, skada fil-25 ta’ April 2010 u għalhekk għandu jitħassar skont il-Ftehim,
               
            IDDEĊIEDA DAN LI ĠEJ:
      Artikolu 1
      Il-punt li ġej għandu jiżdied wara l-punt 10 (ir-Regolament tal-Kunsill (KEE) Nru 2988/74) tal-Anness XIII tal-Ftehim:
      
                  “10a.
               
               
                  
                     32009 R 0906: Ir-Regolament tal-Kummissjoni (KE) Nru 906/2009 tat-28 ta’ Settembru 2009 dwar l-applikazzjoni tal-Artikolu 81(3) tat-Trattat għal ċerti kategoriji ta’ ftehimiet, deċiżjonijiet u prattiċi miftiehma bejn kumpaniji marittimi tal-linja (konsorzji) (ĠU L 256, 29.9.2009, p. 31). (5)
                  
               
            Artikolu 2
      L-Anness XIV tal-Ftehim għandu jiġi emendat kif ġej:
      It-test tal-punt 11c (ir-Regolament tal-Kummissjoni (KE) Nru 823/2000) għandu jinbidel b’dan li ġej:
      
         “32009 R 0906: Ir-Regolament tal-Kummissjoni (KE) Nru 906/2009 tat-28 ta’ Settembru 2009 dwar l-applikazzjoni tal-Artikolu 81(3) tat-Trattat għal ċerti kategoriji ta’ ftehimiet, deċiżjonijiet u prattiċi miftiehma bejn kumpaniji marittimi tal-linja (konsorzji) (ĠU L 256, 29.9.2009, p. 31).
         Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattament li ġej:
         Fl-Artikolu 1 il-kliem ‘portijiet tal-Komunità’ għandu jsir ‘portijiet fit-territorju kopert mill-Ftehim taż-ŻEE’.”
      
      Artikolu 3
      It-testi tar-Regolament (KE) Nru 906/2009, li għandhom jiġu ppubblikati fl-ilsien Iżlandiż u dak Norveġiż, fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 4
      Din id-Deċiżjoni għandha tidħol fis-seħħ fl-1 ta’ Mejju 2010, sakemm in-notifiki kollha skont l-Artikolu 103(1) tal-Ftehim ikunu saru lill-Kumitat Konġunt taż-ŻEE (*). Għandha tapplika mis-26 ta’ April 2010.
      Artikolu 5
      Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-30 ta’ April 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 143, 10.6.2010, p. 28.
      
         (2)  ĠU L 89, 29.3.2007, p. 31.
      
         (3)  ĠU L 256, 29.9.2009, p. 31.
      
         (4)  ĠU L 100, 20.4.2000, p. 24.
      
         (*)  M’huma indikati l-ebda rekwiżiti kostituzzjonali.